LHBANK เปิดตัวสวยพุ่งขึ้น 31.4 %
บริษัทที่ปรึกษาชี้เป็นเพราะความต้องการหุ้นล้น บริษัทแข็งแกร่งและภาวะเอื้อ หนุนราคาหุ้น
10 พ.ค. 2554

บริษัทที่ปรึกษาชี้เป็นเพราะความต้องการหุ้นล้น บริษัทแข็งแกร่งและภาวะเอื้อ หนุนราคาหุ้น
เมื่อวันที่ 10 พ.ค. บรรยากาศพิธีเปิดการซื้อขายหลักทรัพย์วันแรกในตลาดหลักทรัพย์แห่งประเทศไทยของบริษัท แอล เอช ไฟแนนซ์เชียล กรุ๊ป (LHBANK) ซึ่งราคาเปิดที่ 1.84 บยาท หรือพุ่งถึง 31.4 % จากราคาที่เสนอขายให้กับประชาชนครั้งแรก (ไอพีโอ) ที่ 1.40 บาท
นายก้องเกียรติ โอภาสวงการ ประธานกรรมการบริหาร บริษัทหลักทรัพย์ เอเซีย พลัส ในฐานะที่ปรึกษาทางการเงิน และผู้จัดการการจัดจำหน่ายและรับประกันการจำหน่าย  เปิดเผยว่า ราคาหุ้น LHBANK ที่ปรับขึ้นสูงนั้นมาจากหลายปัจจัยประกอบ ตั้งแต่หุ้นที่ได้รับการจัดสรรมีน้อยทำให้ผู้ลงทุนรายใหญ่หรือนักลงทุนที่ต้องการลงทุนยาวเข้ามาซื้อในกระดานหุ้น เนื่องจาก LHBANK เป็นหุ้นธนาคารในรอบ 22 ปีที่เข้าจดทะเบียนในตลาดหุ้น 
รวมทั้งนักลงทุนเห็นศักยภาพของบริษัทที่มีความแข็งแกร่งและเติบโตมากขึ้น อีกทั้งมีชื่อเสียงในการบริการที่มีคุณภาพ และที่สำคัญจังหวะของวตลาดที่เอื้อต่อการเข้าตลาดหลังจากดัชนีพักฐานไปในสัปดาห์ก่อน 




้